ઈન્ડસ્ટ્રી રિસર્ચ ફર્મ કાઉન્ટરપોઈન્ટે માહિતી આપી કે, ભારતમાં હોલિડે સિઝનના ચોથા ત્રિમાસિક ગાળામાં એપલના આઈફોન્સના વેચાણમાં ભારે ઘટાડો જોવા મળી શકે છે. જો આવું થયું તો છેલ્લા 4 વર્ષમાં પ્રથમ વખત મોટા પ્રમાણમાં ઘટાડો જોવા મળી શકે છે. આઈફોનના વેચાણના ત્રીજા ત્રિમાસિક ગાળાની માહિતી આપ્યા બાદ એપલના સીઈઓ ટીમ કૂકે કહ્યું કે, ચોથા ત્રિમાસિક ગાળામાં ભારતમાં વેચાણ સામાન્ય રહ્યું. જેમાં એક મહિનો ફેસ્ટિવ સિઝનની તૈયારીનો રહ્યો અને તે વખતે ઈલેક્ટ્રોનિક આઈટમ્સનું વેચાણ પણ બંપર રહ્યું.